Diari Oficial de la Generalitat Valenciana


Sumari del DOGV 1540, del 13-05-1991 (1991/821075)

ORDRE de 26 de març de 1991, de la Conselleria de Cultura, Educació i Ciència, per la qual son convocats ajuts per les organitzacions sindicals i sindicats de personal docent no universitari amb implantació a la Comunitat Valenciana. -
-------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/03/26/(6)/dof/vci/html**

### Dades del document

Número de DOGV
:   1540

Data del DOGV
:   13-05-1991

Secció del DOGV
:   DISPOSICIONS GENERALS

Número del document
:   1991/821075


Data del document
:   26-03-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 26 de març de 1991, de la Conselleria de Cultura, Educació i Ciència per la qual són convocats ajuts per a les organitzacions sindicals i sindicats de personal docent no universitari amb implantació a la Comunitat Valenciana.  
La Llei Orgànica 11/1985, de 2 d'agost de Llibertat Sindical, regula l?exercici de dret constitucional de lliure sindicació a tots els treballadors.  
Atenent el precitat text normatiu i en aplicació d'allò que determina l'article 9.2 de la Constitució aquesta Conselleria de Cultura, Educació i Ciència dicta aquesta ordre per tal de facilitar la participació sindical i atendre activitats promogudes per aquestes organitzacions.  
En atenció d'aquests motius i segons que disposa l'article 35 de la Llei 5/1983, de 30 de desembre, de Govern Valencià i d'acord amb el que preceptua l'article 27 de la Llei 7/1990, de 28 de desembre de Pressupostos de la Generalitat Valenciana per a l?exercici de 1991,  
ORDENE  
Primer  
Fer publica la convocatòria d'ajuts per subvencionar activitats que s'han de realitzar per organitzacions sindicals i sindicats i s'aproven les bases per les quals es regeix aquesta convocatòria, incloses com a annex en aquesta ordre.  
Segon  
L'import global màxim destinat a aquests ajuts és de vuit milions de pessetes (8.000.000' PTA), els quals seran pagats a càrrec de l'aplicació pressupostària 49.90.486.11 i línia de subvenció 402/000/91 d'aquesta Conselleria, de l?exercici econòmic de 1991.  
DISPOSICIONS FINALS  
Primera  
Es facultada la Secretaria General perquè, dins l?àmbit de les seues competències, dicte les instruccions que considere necessàries per a dur a efecte el que disposa aquesta ordre.  
Segona  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 26 de març de 1991.  
El Conseller de Cultura, Educació i Ciència,   
ANTONIO ESCARRE I ESTEVE  
ANNEX  
Bases de la convocatòria d'ajuts per a les organitzacions sindicals i sindicats de personal docent no universitari.  
1. Finalitat dels ajuts.  
Aquests ajuts tenen com a finalitat principal facilitar la participació d'organitzacions sindicals i sindicats de personal docent no universitari en activitats promogudes per aquestes organitzacions segons preceptua la Llei Orgànica de Llibertat Sindical en matèria de llibertat sindical, règim jurídic sindical, representativitat sindical, acció sindical i tutela de la llibertat sindical. Així mateix, facilitar el desenrotllament del que preceptua la Llei 91/1987, de 12 de juny, d'òrgans de representació, determinació de les condicions de treball i participació del personal al servei de les administracions públiques.  
2. Beneficiaris.  
Perquè les organitzacions sindicals i els sindicats puguen optar a aquests ajuts, caldrà:  
a) Tenir implantació dins l?àmbit de la Comunitat Valenciana.  
b) Tenir representants en comités d'empresa, juntes de personal, meses de negociació o delegats de personal docent no universitari, a la Comunitat Valenciana.  
c) Realitzar un projecte d'activitats per al qual és sol·licitat l'ajut i el pressupost per al finançament d'aquest.  
3. Sol·licituds i documentació.  
Les sol·licituds, adreçades al Conseller de Cultura, Educació i Ciència de la Generalitat Valenciana, podran presentar-se en el registre general de la Conselleria esmentada situat a l'avinguda de Campanar, núm. 32, de València (46148), en els centres d'informació de l?Oficina d'Informació, Iniciatives i Reclamacions de la Generalitat Valenciana, o per qualsevol dels mitjans establerts en l'article 66 de la Llei de Procediment Administratiu.  
Les sol·licituds adjuntaran la documentació següent:  
1. Documents que acrediten la legal constitució del sindicat o de l?organització sindical.  
2. Autorització de l?entitat sindical sol·licitadora a la persona que hi actue en el seu nom.  
En el supòsit que l?entitat sindical sol·licitadora fos una federació o confederació i aconseguís l'ajut en nom de les organitzacions sindicals integrades o afiliades en aquesta, haurà d'acompanyar documentació acreditativa en què conste l'autorització, en forma fefaent, d'aquestes organitzacions per tal que la confederació o la federació sol·licite o perceba, en el seu nom, l'ajut esmentat.  
3. Projecte d'activitats i pressupost per al seu finançament.  
4. Fotocòpia compulsada del CIF del, sol·licitant.  
5. En el cas que no haja estat acreditada abans, certificació de la Conselleria de Treball i Seguretat Social acreditativa del nombre de representants sindicals en comités d'empresa, juntes de personal o delegats de personal docent no universitari obtinguts en les darreres eleccions celebrades.  
El termini de presentació de sol·licituds serà de vint dies a partir de l?entrada en vigor d'aquesta ordre.  
4. Criteris per a la concessió d'ajuts.  
A l?efecte de distribució dels ajuts esmentats seran tinguts en compte els aspectes següents:  
a) El nombre de treballadors i de funcionaris docents de l?ensenyament no universitari i dels sectors públic i privat.  
b) Per a l'assignació dels ajuts per sindicats, es consideraran el nombre de delegats de personal i de membres del comité d'empresa en el sector privat i el de representants en les juntes de personal en el sector públic.  
5. Resolució.  
Per a la distribució dels ajuts esmentats serà constituïda una comissió presidida pel secretari general de la Conselleria de Cultura, Educació i Ciència i formada per:  
El Secretari General Administratiu de la Conselleria de Cultura Educació i Ciència.  
El Cap del Servei de Relacions Institucionals, Participació Social i Fundacions.  
Un representant del Servei Jurídic de l?esmentada conselleria, que hi farà de secretari.  
La comissió tindrà facultats per a resoldre tots els dubtes que sorgesquen en la interpretació d'aquestes bases.  
La comissió n'elevarà proposta al Conseller de Cultura, Educació i Ciència per a la resolució final que serà publicada en el Diari Oficial de la Generalitat Valenciana.  
6. Pagament de les subvencions.  
Les subvencions seran pagades després que els beneficiaris justifiquen el compliment de les obligacions establertes en el punt 7 d'aquestes bases. La justificació es farà en el termini de dos mesos a partir de la publicació de la resolució en el DOGV.  
7. Obligacions dels beneficiaris.  
Els beneficiaris dels ajuts estaran obligats a:  
1. Comunicar qualsevol canvi en la realització de les activitats.  
2. Lliurar un justificant de les despeses per a les quals fou concedit l'ajut segons estableix la legislació vigent, i també un informe-memòria de les activitats realitzades.  
3. Acreditar prèviament al cobrament de l'ajut, que estan al corrent de les seues obligacions tributàries i de la Seguretat Social.  
4. Comunicar a la Conselleria de Cultura, Educació i Ciència si han estat beneficiaris de subvencions o ajuts que tinguen la mateixa finalitat, procedents de qualssevol administracions o ens públics.  
5. Estar sotmesos a les actuacions de comprovació d'aquesta Conselleria, i a les de control financer que corresponen a la Intervenció Delegada en relació amb l'ajut concedit.  
6. Tornar l?import de l'ajut rebut si la despesa no es produeix per qualssevol imprevist, quan serà comprovada una modificació substancial de les finalitats en funció de les quals fou concedit l'ajut o quan per percepció d'altres subvencions serà cobert l?import total de la despesa.  
L'incompliment de qualssevol dels requisits estipulats en la convocatòria, s'ajustarà a allò que disposa l'article 27.9 de la Llei de la Generalitat Valenciana 7/1990, de 28 de desembre, de Pressupostos per a l?exercici 1991.


Còpia Permalink ELI